תחרות צילומי מעבדה וטבע למורי הביולוגיה תשפ"ה



הוראת הביולוגיה מבעד לעדשה

מטרות:

* עידוד התבוננות, צפייה וחקירה של תופעות ביולוגיות -אקולוגיות.
* הצגת מושגים, תופעות ותהליכים ביולוגיים –אקולוגים בטבע ובמעבדה.
* חיבור בין עולם התוכן הביולוגי-אקולוגי והשיתוף בין מורי הביולוגיה.

קהל היעד:

מורי הביולוגיה בחטיבה העליונה.

הנחיות:

1.   כל מורה יגיש/תגיש לתחרות תמונה אחת שצילם/ה בעצמו/ה בישראל.

על התמונה להיות מלווה בכותרת ובהסבר ביולוגי .

ניתן להגיש אך ורק תמונות שצולמו בשנת הלימודים תשפ"ד ותשפ"ה.

2.   יש למלא את [טופס הרישום המקוון](https://survey.gov.il/he/teachers_pictures) עם כל הפרטים הנדרשים אודות מצלם/ת והתמונה.

את קובץ התמונה והאישורים לשימוש בתמונה, יש לשלוח לכתובת מייל- [bmphoto379@gmail.com](mailto:bmphoto379@gmail.com)

נא להגיש את התמונה בקובץ JPG כותרת הקובץ תכלול שם המורה (שם פרטי שם משפחה בעברית) ושלוש ספרות אחרונות של תעודת הזהות.

אי מילוי הטופס או מילוי חלקי של הטופס ימנע השתתפות.

3. יש להקפיד בצילומים על:

א. הצגה ברורה של התופעה/הרעיון/ האורגניזם שלו מייחסים את הצילום.

ב. פדגוגיה של הבחירה (היכן ניתן לשלב את התמונה בהוראת הביולוגיה) .

     ג. הצילום באיכות טובה (ראה מחוון).

4. במידה ובתמונה מופיעים תלמידים, יש להוסיף אישורי הורים ואישורי תלמידים כמפורט בנספח.

עשרה הצילומים הטובים ביותר יוצגו באתר הפיקוח על הוראת הביולוגיה.

40% מהניקוד ייקבע על ידי הגולשים. התמונות שישלחו יתפרסמו בעמוד אינטרנטי ייחודי בו תתבצע ההצבעה .

60% מהניקוד ייקבע על ידי צוות שופטים מטעם הפיקוח על הוראת הביולוגיה ונציגי הגופים התומכים בתחרות.

ההכרזה על שלושת הצילומים המובילים תהיה בכנס מורי הביולוגיה תשפ"ג.

זכויות יוצרים:

בעצם ההשתתפות בתחרות זו, ניתנת הרשות לפיקוח על הוראת הביולוגיה לעשות שימוש

בתמונות שיוגשו לתחרות וזאת שלא לצרכי רווח. התמונות לא יועברו לשימוש לגורם שלישי ללא

הסכמת שולח/ת התמונה. יש לשלוח אישור חתום כמפורט בנספח בהמשך.

נזכיר שיש לשלוח תמונות שצולמו על ידי **המורה בלבד** המגיש/ה את התמונה ובתקופה

המוזכרת לעיל.

התמונות , כולל אלה שלא עלו לשלבים הסופיים,  יפורסמו באתרים השונים של מורי הביולוגיה

ויעמדו לרשותם של כלל המורים.

תעודות השתתפות ופרסים

תעודות השתתפות יינתנו למצלמי התמונות שיעלו לגמר ופרסים יינתנו לזוכים בשלושת

המקומות הראשונים.

הנחיות לצילומים

נושאי הצילום:

הצילומים יהיו קשורים לאחד מהנושאים הבאים:

1. תופעות ביולוגיות אקולוגיות הקשורות ליצורים בבית גידולם.
2. יחסי גומלין בין יצורים.
3. הצגת מושגים, תופעות ותהליכים ביולוגיים במעבדה לביולוגיה.

מאפייני הצילום:

1. הצילום צולם על ידי המורה עצמו .
2. הצילום צולם במהלך שנת הלימודים תשפ"ד ותשפ"ה.
3. הצילום נשלח בגודלו המקורי.
4. אין לבצע עריכה  של התמונה בתוכנה גרפית.
5. אין להוסיף חתימה אישית על התמונה.
6. הצילום יצולם במצלמה דיגיטאלית/מכשיר טלפון נייד , באיכות טובה ברזולוציה של לפחות 3-4 מגה פיקסל.
7. הצילום לא פורסם בציבור במסגרות אחרות.

לוח זמנים:

תחילת קבלת תמונות ומילוי טופס התחרות - 07/01/2025 .

מועד אחרון לקבלת תמונות ומילוי טופס התחרות 26/05/2025 בשעה 24:00.

מועד תחילת איסוף הצבעות הקהל - 02/06/2025

מועד סיום איסוף הצבעות הקהל - 12/06/2025

מועד הכרזת הזוכים בתחרות - כנס מורי הביולוגיה תשפ"ה

אישור על קבלת התמונה ומילוי הטופס יישלח במייל חוזר. במידה ולא התקבל אישור עד כשבועיים מיום שליחה, יש ליצור קשר עם רכזת התחרות הגב' עליזה גורן [shokogor@bezeqint.net](mailto:shokogor@bezeqint.net)

הערות :

* התמונות וההסברים הביולוגים-אקולוגיים, לא יחשפו בפני הקהל עד למועד תחילת הצבעת הקהל וסגירת טופס הרישום.
* התחרות מיועדת גם ללבורנטים במעבדות הביולוגיה ולסטודנטים לתעודת הוראה בביולוגיה.
* יופעל חשבון פייסבוק ייעודי בו יפורסמו התמונות המשתתפות בתחרות.

מחוון להערכת הצילומים

|  |  |
| --- | --- |
| **חלק א' - הצילום וכותרת (שם) הצילום** | |
| התאמת הכותרת לצילום ולנושא הצילום | 10 |
| מקוריות / יצירתיות הצילום | 25 |
| איכות התמונה | 35 |
| **חלק ב' - ההסבר אודות הצילום** | |
| התייחסות לנושא המרכזי של הצילום | 10 |
| הצגת התופעה ו/או הגורמים לה תוך שימוש במונחים ביולוגיים באופן ברור | 10 |
| פדגוגיה של הבחירה (הכין ניתן לשלב את התמונה בהוראה) | 5 |
| היבט אישי - עמדה מנומקת, והסיבה לבחירת התמונה | 5 |
| סה"כ | 100 |

* לשאלות ניתן לפנות אל רכזת התחרות הגב' עליזה גורן

מייל- [shokogor@bezeqint.net](mailto:shokogor@bezeqint.net) נייד-0522657621

אישור לפרסום התמונה למטרות חינוכיות

הנני מאשר/ת לפיקוח על הוראת הביולוגיה לפרסם את התמונה ללא שם הצלם בשלבי התחרות השונים, ומסכימ/ה לפרסום התמונה תוך ציון שמי ושם ביה"ס לאחר סיום התחרות, למטרות חינוכיות כגון חלק מתערוכה ניידת/כחלק מכרזה/עזרים אחרים, במסגרת צרכי הוראה ופרסום, וכן פרויקטים הקשורים בקידום הוראת הביולוגיה, השנה ובשנים הבאות מבלי לקבל תמורה כספית, תוך ציון שם הצלם/צלמת ומתן הקרדיט הראוי.

בנוסף לאישור הפרסום, **הנני מאשר/ת כי את התמונה שנשלחה לתחרות צילמתי בעצמי, בישראל בשנת הלימודים תשפ"ד/תשפ"ה.**

התמונה לא עברה עריכה.

המצלמה/מכשיר סלולרי בה/בו צולמה התמונה

שם המורה

חתימת המורה:

שם התמונה:

תאריך צילום התמונה:

במידה וצולמו בתמונה תלמידים, יש צורך באישור כל אחד/אחת מהתלמידים/תלמידות.